***С настоящия устав се регламентира правната уредба на народното читалище в с. Петлешково, за осъществяване на дейност по смисъла на Закона за народните читалища, обн. в ДВ, бр. 89/ 22.10.1996 г. и изменение в ДВ, бр. 42/ 05.06.2009 г.***

**У С Т А В**

**НА НАРОДНО ЧИТАЛИЩЕ „ТОДОР РАЧИНСКИ-2011”**

**С. ПЕТЛЕШКОВО, ОБЩ. ГЕНЕРАЛ ТОШЕВО, ОБЛ. ДОБРИЧ**

**Глава първа**

**ОБЩИ ПОЛОЖЕНИЯ**

Чл. 1. Народно читалище „Тодор Рачински-2011” е самоуправляващо се, независимо и самостоятелно културно-просветно сдружение на населението в с. Петлешково, което изпълнява и държавни културно-просветни задачи.

Чл. 2 . Народно читалище „Тодор Рачински-2011” е юридическо лице с нестопанска цел в обществена полза със седалище с. Петлешково, общ. Генерал Тошево, обл. Добрич и адрес на управление-ул. „Първа” № 14, с. Петлешково, общ. Генерал Тошево, обл. Добрич.

Чл. 3. В дейността на читалището могат да участват всички физически лица, без ограничения на възраст, пол, политически и религиозни възгледи или етническо самосъзнание.

Чл. 4. Читалището поддържа отношения на сътрудничество и координация с държавните и обществените органи и организации от различни нива, на които законите възлагат определени задължения в областта на културата.

Чл. 5. За постигане на своите цели и за провеждане на съвместни дейности и инициативи, читалището може да се сдружава с други читалища.

**Глава втора**

**ЦЕЛИ И ЗАДАЧИ**

Чл. 6. Целите на Народно читалище „Тодор Рачински-2011” са да задоволява потребностите на населението, свързани с:

1. Развитие и обогатяване на културния живот, социалната и образователна дейност в с. Петлешково.
2. Запазване на традициите и обичаите на българския народ.
3. Възпитание и утвърждаване на националното самосъзнание.
4. Разширяване на знанията на гражданите и приобщаването им към ценностите и постиженията на науката, изкуството и културата.
5. Осигуряване на достъп до информация.

Чл. 7. За постигане на своите цели, читалището извършва следните основни дейности:

1. Уреждане и поддържане на библиотека, читалня, както и поддържане на електронна и информационна мрежа.
2. Събиране и разпространяване на знания за родния край.
3. Развитие и подпомагане на любителско художествено творчество.
4. Организиране на школи, кръжоци, клубове, кино и видеопоказ, празненства, концерти, чествания и младежки дейности.
5. Предоставяне на компютърни и информационни услуги.

Чл. 8. Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като приходите от нея се използват за постигане на определените в настоящия устав цели. Читалището не генерира печалба.

Чл. 9. Читалището няма право да предоставя собствено или ползвано от него имущество, възмездно или безвъзмездно, за:

1. За хазартни игри и нощни заведения.
2. За дейност на нерегистрирани по Закона за вероизповеданията религиозни общности.
3. За постоянно ползване от политически партии и организации.
4. За лично ползване от Председателя, Секретаря, членовете на Настоятелството и Проверителната комисия и на членовете на техните семейства.

**Глава трета**

**УЧРЕДЯВАНЕ И ЧЛЕНСТВО**

Чл. 10. Народно читалище „Тодор Рачински-2011” е основано на 01.12.2011 г.

Чл. 11. Читалището придобива качество на юридическо лице с вписването му в регистъра на организациите с нестопанска цел в Окръжен съд гр. Добрич и в регистъра на народните читалища към Министерството на културата.

Действията на учредителите, извършени в името на народното читалище до деня на вписването на читалището, пораждат права и задължения само за лицата, които са ги извършили.

Чл. 12. На вписване подлежат:

1. Наименованието на читалището, седалището и източникът на първоначалното му финансиране.
2. Уставът на читалището, подписан от неговите учредители.
3. Имената на членовете на Настоятелството и Проверителната комисия.
4. Името на лицето, което представлява читалището.
5. Всяка промяна по т. 1-4 подлежи на заявяване в 14-дневен срок в Окръжен съд гр. Добрич и в Министерството на културата-за вписване на промяната в публичните регистри.

Чл. 13. Съгласно чл. 8 от ЗНЧ, минималният брой членове на читалището е 50.

Чл. 14. Членството в читалището е доброволно.

Приемането на нови членове се извършва въз основа на писмена молба от кандидата до председателя на читалището.

Чл. 15. Членовете на читалището са индивидуални, колективни и почетни.

/1/ **Индивидуалните членове** са дееспособни физически лица. Те биват действителни и спомагателни.

1. Действителни членове са лица, навършили 18 г., които

участват в дейността на читалището, спазват устава, плащат редовно членския си внос и имат право да избират и да бъдат избирани.

1. Спомагателни членове са лица до 18 г., които имат само съвещателен глас и нямат право да избират и да бъдат избирани.

/2/ **Колективните членове** съдействат за осъществяване целите на читалището, подпомагат дейностите, поддържането и обогатяването на материалната база. Те могат да бъдат професионални организации, стопански организации, търговски дружества, кооперации и сдружения, културно-просветни и любителски клубове и творчески колективи и учебни заведения. Представляват се от законния им представител и имат право само на един глас в Общото събрание.

/3/ **Почетни членове** на читалището могат да бъдат български и чужди граждани с изключителни заслуги за читалището.

Чл. 16. Членовете на читалището имат право:

1. Да участват в дейностите на читалището и в обсъждане на всички въпроси, които ги касаят.
2. Да получават информация за работата и отчетността на читалището.
3. Да избират и да бъдат избирани в неговите ръководни органи.

Чл. 17. Членовете на читалището са задължени да:

1. Спазват Устава на читалището.
2. Плащат, определения от Общото събрание членски внос.
3. Пазят и полагат грижи за обогатяване на читалищното имущество.
4. Защитават престижа и интересите на читалището.

Чл. 18. Членството в читалището се прекратява:

1. При лично желание на членовете- с писмена молба до председателя на читалището-или при непредвидени настоятелства.
2. С прекратяване на читалището като юридическо лице.
3. При неплащане на членски внос за повече от 1 година.
4. С изключение-по решение на Общото събрание-при виновно поведение, което прави по-нататъшното членство невъзможно: грубо нарушаване на устава на читалището, непристойно поведения, уронващо авторитета и доброто име на читалището, при посегателство върху имуществото на читалището.

**Глава четвърта**

**УПРАВЛЕНИЕ**

Чл. 15. Органи на самоуправление на читалището са Общото събрание, Читалищното настоятелство и Проверителната комисия.

Чл. 16. Върховен орган на читалището е Общото събрание. То се състои от всички членове, които имат право на глас.

Чл. 17 /1/ **Общото събрание**:

1. Приема, изменя и допълва Устава на читалището.
2. Избира и освобождава членовете на Читалищното настоятелство, Проверителната комисия и Председателя на читалището.
3. Приема вътрешните актове, необходими за организацията на дейността му.
4. Взема решение за членуване или за прекратяване на членството в сдружения.
5. Приема бюджета на читалището.
6. Определя размера на членския внос.
7. Приема годишния отчет до 30 март на следващата година.
8. Отменя решения на органите на читалището.
9. Взема решение за прекратяване на читалището.

10.Взема решение за отнасяне до съда на незаконосъобразни действия на ръководството или отделни читалищни членове.

/2/ Решенията на Общото събрание са задължителни за другите органи на читалището.

Чл. 18 /1/ **Редовно** Общо събрание на читалището се свиква от настоятелството най-малко веднъж годишно.

/2/ **Извънредно** Общо събрание може да бъде свикано по решение на Настоятелството, по искане на Проверителната комисия или на една трета от имащите право на глас членове на читалището.

Чл. 19. Поканата за събрание трябва да съдържа: дневния ред, часа и мястото на провеждането му и кой свиква събранието. Тя трябва да бъде получена срещу подпис или връчена не по-късно от 7 дни, преди датата на провеждане. В същия срок, на вратата на читалището и на други общодостъпни места в населеното място, където е дейността на читалището, трябва да бъде поставена обява за събранието.

Чл. 20. Общото събрание е законно, ако присъстват най-малко половината от имащите право на глас членове на читалището. При липса на кворум, събранието се отлага с един час. Тогава събранието е законно, ако на него присъстват не по-малко от една трета от членовете при редовно Общо събрание и не по-малко от половината читалищни членове плюс един при извънредно Общо събрание.

Чл. 21. Решенията по чл. 17, т. 1, т. 8, т. 9 и т. 10 се взимат с мнозинство, повече от 2/3 от всички членове на читалището. Останалите решения се вземат с мнозинство, повече от половината от присъстващите на събранието членове на читалището.

Чл. 22 Решенията на Общото събрание могат да бъдат обжалвани, ако 2/3 от членовете предявят иск до Окръжен съд гр. Добрич за отмяна на решението, ако то противоречи на устава или закона.

Искът се предявява в едномесечен срок от узнаване за вземане на решението, но не по-късно от една година от датата на вземане на решението.

Чл. 23 /1/ Изпълнителен орган на читалището е **Настоятелството**, което се състои най-малко от трима членове, избрани за срок до три години. Същите да нямат роднински връзки по права и съребрена линия до четвърта степен и да не са в трудово-правни и наемателни отношения с читалището.

/2/ Не могат да бъдат избирани за членове на Настоятелството и Проверителната комисия, за председател и секретар на читалището лица, които са осъждани за умишлени престъпления от общ характер.

Чл. 24. **Настоятелството:**

/1/ 1. Свиква Общото събрание.

2.Осигурява изпълнението на решенията на Общото събрание.

1. Подготвя и внася в Общото събрание проект за бюджет на читалището и утвърждава щата му.
2. Подготвя и внася в Общото събрание отчет за дейността на читалището, както и годишния отчет за неговите приходи и разходи.
3. Назначава секретаря и утвърждава длъжностната му характеристика.
4. Представя в законовия срок отчет за изразходваните от бюджета средства в Община Генерал Тошево, заедно с доклад за осъществените читалищни дейности през предходната година в изпълнение на предложената програма.

/2/ Настоятелството провежда заседания не по-малко от веднъж на 2 месеца.

/3/ Настоятелството взема решение с мнозинство, повече от половината от членовете си.

/4/ Член на Читалищното настоятелство и Проверителната комисия няма право на глас при решаване на въпроси, отнасящи се до:

1. Него, неговия/та съпруг/а или роднини по права линия-без ограничения, по съребрена-до четвърта степен, по сватство-до втора степен.
2. Юридически лица, в които той е управител или може да наложи или възпрепятства вземане на решения.

/5/ Когато, поради смърт, трайна физическа невъзможност или подаване на оставка, председателя на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените, в срок до два месеца, се свиква Общо събрание за избор на нов Председател и попълване състава на съответния орган.

Чл. 25. /1/ **Председателят** на читалището е член на Настоятелството и се избира от Общото събрани за срок до три години.

/2/ **Председателят на читалището**:

1. Организира дейността на читалището, съобразно Закона на народните читалища, Устава и решенията на Общото събрание.
2. Представлява читалището
3. Свиква и ръководи заседанията на Настоятелството и председателства Общото събрание.
4. Отчита дейността си пред Настоятелството.
5. Сключва и прекратява трудовите договори със служителите, съобразно бюджета и въз основа на решение на Настоятелството.
6. Изготвя и представя ежегодно в Общината в законно установените срокове, плановете и отчетите за дейността и финансите на читалището.

Чл. 26 /1/ **Секретарят** на читалището:

1. Организира изпълнението на решенията на Настоятелството, включително решенията за изпълнението на бюджета.
2. Организира текущата основна и допълнителна дейност.
3. Участва в работата на Настоятелството със съвещателен глас.
4. Представлява читалището, заедно и поотделно с Председателя.

/2/ Секретарят на читалището не може да е в роднински връзки с членовете на Настоятелството и на Проверителната комисия по права и по съребрена линия да четвърта степен, както и да бъде съпруг/а на Председателя.

/3/ Секретарят на читалището се назначава от Председателя, въз основа на решение на Настоятелството.

Чл. 27 /1/ **Проверителната комисия** се състои най-малко от трима членове, избрани за срок до три години.

/2/ Членовете на Проверителната комисия не могат да бъдат лица, които са в трудово-правни отношения с читалището или са роднини на членове на Настоятелството, на Председателя или секретаря на читалището по права линия, съпрузи, братя, сестри и роднини по сватство от първа степен.

Чл. 28 /1/ Проверителната комисия осъществява контрол върху дейността на Настоятелството, Председателя на читалището и секретаря по спазване на закона, устава и решенията на Общото събрание.

/2/ При констатиране на нарушения, Проверителната комисия уведомява Общото събрание на читалището, а при данни за извършено престъпление-и органите на прокуратурата.

Чл. 29. Членовете на Настоятелството, включително председателят и секретарят на читалището, не трябва да имат конфликт на интереси, по смисъла на Закона за предотвратяване и разкриване на конфликт на интереси.

**Глава пета**

**ИМУЩЕСТВО И ФИНАНСИРАНЕ**

Чл. 30. Имуществото на читалището се състои от право на собственост и от други вещни права, вземания, ценни книжа, други права и задължения.

Чл. 31. Читалището набира средства от следните източници:

1. Членски внос.
2. Културно-просветна и информационна дейност.
3. Субсидия от държавния и общинския бюджети-една година след вписването му.
4. Наеми от движимо и недвижимо имущество.
5. Дарения и завещания.
6. Други приходи.

Чл. 32 /1/ Читалището може да набира средства и от допълнителна стопанска дейност, свързана с предмета на основната му дейност.

/2/ Приходите от нея могат да се ползват само за определените в устава цели.

/3/ Читалището не генерира и не разпределя печалба.

Чл. 33 /1/ Читалището не може да отчуждава недвижими вещи и да учредява ипотека върху тях.

/2/ Движими вещи могат да бъдат отчуждавани, залагани, бракувани или заменяни с по-доброкачествени само по решение на настоятелството.

Чл. 34 /1/ Съгласно § 4 от преходните и заключителни разпоредби на ЗНЧ, читалището има право на безвъзмездно ползване на сграда, публична общинска собственост, по реда на Закона за общинската собственост-чл. 36, ал. 5 и ал. 6.

/2/ На основание § 6 от ЗНЧ, НЧ „Тодор Рачински-2011” има право на ползване на 50 дка земя от общински поземлен фонд, ако има такъв.

/3/ Правото на ползване се погасява с прекратяването на читалището.

**Глава шеста**

**ПРЕКРАТЯВАНЕ НА ЧИТАЛИЩЕТО**

Чл. 35 /1/ Читалището може да бъде прекратено по решение на Общото събрание, вписано в регистъра на Окръжния съд.

/2/ Читалището може да бъде прекратено с ликвидация или по решение на Окръжния съд, ако:

1. Дейността му противоречи на закона, устава и добрите нрави.
2. Имуществото му не се използва, според целите и предмета на дейността му.
3. Е налице трайна невъзможност на читалището да действа или то не развива дейност за период от две години.
4. Не е учредено или пререгистрирано по законния ред.
5. Е обявено в несъстоятелност.

Чл. 36 /1/ Прекратяването на читалището по решение на Окръжния съд може да бъде постановено по искане на прокурора, направено самостоятелно или след подаден сигнал от Министерството на културата.

/2/ Прекратяването по искане на прокурора се вписва служебно.

Чл. 37. За неуредените в този устав случаи на прекратяване се прилага Законът за юридическите лица с нестопанска цел.

**Глава седма**

**АДМИНИСТРАТИВНО НАКАЗАТЕЛНИ РАЗПОРЕДБИ**

Чл. 38. При нарушения на устава на читалището и Закона за народните читалища, председателят и секретарят на читалището подлежат на наказателна отговорност, съгласно Закона за народните читалища-по реда на Закона за административните нарушения и наказания с актове на упълномощени органи.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

Чл. 39. Празникът на читалището е **4. VII-рожденият ден на патрона на читалището.**

Чл. 40. Печатът на НЧ „Тодор Рачински-2011” е кръгъл, в окръжността е изписано НЧ „Тодор Рачински-2011”, а в средата-името на селото и общината.

Чл. 41. Цялата изходяща документация на читалището следва да съдържа наименованието на читалището, седалището и адреса и да бъде подпечатана с печата на читалището.

Чл. 42. Настоящият Устав е приет на Общо учредително събрание на читалището, проведено на 29.11.2011 г., в съответствие с изискванията на Закона за народните читалища /”ДВ”, бр. 42 от 05.06.2009 г./ и влиза в сила от деня на вписването му в Окръжен съд гр. Добрич.

§ 5. Уставът може да бъде изменян и дописван по реда на ЗНЧ, ЗЮЛНЦ или при промени в законодателството.

§ 6. За неуредените с този устав въпроси се прилагат нормите на действащото в Република България законодателство.

**Народно читалище „Тодор Рачински-2011“ с. Петлешково,**

**e-mail:** [**t.ra4inski@abv.bg**](mailto:t.ra4inski@abv.bg)**, тел.: 0892201169**

**О Т Ч Е Т**

**за извършената културна дейност на НЧ „Тодор Рачински-2011“**

**за периода: 01.01.2019 г.-31.12.2019 г.**

Народно читалище „Тодор Рачински-2011“ с. Петлешково е основано на 01.12.2011 г.. Развива и обогатява културния живот и социалните дейности в населеното място и запазва обичаите и традициите на родния ни край Добруджа. През м. март 2012 г. е сформирана фолклорна група „Чародейка“. На 07.05.2014 г., между Добруджански земеделски институт и читалището ни, е сключен договор за временно ползване, съхранение и поддържане на библиотечния фонд. Библиотеката приема читатели от м. юни 2014 г., които до момента са 51.

**Извършена културна дейност на НЧ „Тодор Рачински-2011“ за периода: 01.01.2019 г.-31.12.2019 г.:**

-03.01.2019 г.-Първа сбирка в Клуба на жената;

-На 19.01.2019 г., е проведено тържество в населеното място със самодейки от читалището в населеното място, по повод Деня на родилната помощ-Бабинден;

-14.02.2019 г.-в Клуба за тих спорт е проведено тържество, по случай Деня на лозаря;

-18.02.2019 г.-146 години от гибелта на Васил Левски-рецитал, представен от учениците от с. Петлешково;

-18.02.2019 г.-Отчетно-изборно събрание;

-27.02.2019 г.-Участие на ученици от с. Петлешково /Явор Великов и Габриела Марева/ в Общински конкурс-рецитация на тема „За да я има България”;

-01.03.2019 г.-Посрещане на Баба Марта с децата от с. Петлешково в читалището и беседа, по случай 3-ти март-141 год. от освобождението на България;

-08.03.2019 г.-Тържество с дамите, членове на читалището, по случай 8 март-Ден на жената и Деня на самодееца /1 март/ ;

-10.03.2019 г.-Ритуален огън в населеното място, по случай Сирни заговезни;

-22.03.2019 г.-Изложба от рисунки, представена от кръжока по приложно и изобразително изкуство към читалището, по случай Първа пролет, на тема „Приказка е пролетта”;

-02.04.2019 г.-Международен ден на детската книга-в библиотеката на читалището-четене и разказване на любими детски приказки, рецитиране на детски стихотворения;

-19.04.2019 г.-Участие на детската фолклорна група към читалището в Национален фолклорен фестивал „Бъдност за талантите на България” в гр. Добрич със спечелен Диплом за отлично представяне;

-21.04.2019 г.-Участие на ФГ „Чародейка“ към читалището в ОФС „Цветница“ гр. Генерал Тошево, със спечелени грамота и сувенир;

-23.04.2019 г.-Световен ден на книгата и Седмица на детската книга и изкуствата за деца-приказки, стихотворения, песни в изпълнение на учениците от с. Петлешково;

-25.04.2019 г.-Изложба от Великденски яйца и рисунки, изготвени от кръжока по приложно и изобразително изкуство;

-30.04.2019 г.-Празнуване на обичая „Чук, чук, яйчице“ и посещение на изложбата от членове на читалището;

-04.05.2019 г.- Преславни дни-Велики Преслав-посещение от членове на читалището на историческа възстановка на събитията, по време на Великия цар Симеон I;

-01.06.2019 г.-Деня на детето-с децата от населеното място;

-02.06.2019 г.-Честване Деня на Ботев с почитане паметта на загиналите за свободата на България – рецитал и отдаване на почит с едноминутно мълчание с ученици и членове на читалището;

-03.06.2019 г.-Рамазан Байрям-в залата на читалището с приготвяне на традиционни ястия;

-08.06.2019 г.-Участие на ФГ „Чародейка“- във ФС „Кирека пее и танцува“ гр. Каспичан със спечелени грамота и сувенир;

-15.06.2019 г.-Участие на фолклорната група към читалището в IV-ти самодеен фолклорен фестивал “Гурково пее и танцува”, общ. Балчик със спечелено 2-ро място-грамота и купа;

-04.07.2019 г.-Патронен празник на читалището-90 г. от рождението ст.н.с. Тодор Рачински-полагане на венец на лобното му място и беседа за живота и делата му;

-05.07.2019 г.-Работна среща между секретарите на читалищата от общината в гр. Велико Търново и с. Арбанаси с посещения на исторически места;

-08.07.2019 г.-Откриване на лятна библиотека-игротека;

-09.08.2019 г.-Споделяне на впечатления и анализ на прочетените книги от учениците от населеното място;

-30.08.2019 г.-Изпращане на лятото с весели разкази и танци под звездите;

-01.09.2019 г.-Участие на ФГ „Чародейка“ в ДФС „Богородица“, получени грамота и сувенир;

-21.09.2019 г.-Участие на ФГ „Чародейка” в международна фолклорна вечер „Море от ритми в с. Дропла, общ. Балчик с получена грамота;

-22.09.2019 г.-Честване Деня на независимостта с посещение от членовете на читалището в Праисторическа солница и Крепост „Овеч” в гр. Провадия;

-18.10.2019 г.-Участие на детската фолклорна група към читалището в концерт, посветен на Деня на музиката в читалището на с. Малина, общ. Ген. Тошево с получени индивидуални награди;

-31.10.2019 г.-Изложба от кръжока по приложно и изобразително изкуство на тема „ Златни есенни цветенца от листенца”;

-01.11.2019 г.-Честване Деня на народните будители в библиотеката на читалището с песни за народните будители, рецитал и беседа, с учениците от с. Петлешково;

-08.12.2019 г.-Посещение на изложба от екзотични животни и Коледен базар в гр. Добрич;

-13.12.2019 г.-Коледно тържество с членовете на читалището в гр. Ген. Тошево;

-20.12.2019 г.-Коледно тържество с децата от с. Петлешково-в населеното място и Християнския празник- Игнажден;

-31.12.2019 г.-Посрещане на Новата 2020 г. в населеното място с хоро на центъра.

Отчета за извършената културна дейност на читалището през 2019 г., е приет на Редовно отчетно събрание, проведено на 18.02.2020 г.

**Предложения за план за дейността на Народно читалище „Тодор Рачински-2011“ с. Петлешково, за 2020 г.**

**I.Основни задачи.**

1. Развитие и обогатяване на културния живот и социалната дейност в с. Петлешково.
2. Запазване на добруджанските обичаи и традиции.
3. Осигуряване на достъп до информация.
4. Поддържане на техническата база.

**II. Библиотечна дейност.**

1. Съхраняване и поддържане на библиотечния фонд.
2. Организиране на библиотечни мероприятия:

-Срещи с писатели от Добруджа;

-Честване на националния празник 3-ти март-Освобождението на България от турско робство-рецитал, в изпълнение на учениците от населеното място;

-Седмица на детската книга и изкуствата за деца, на 28.04.2020 г.-рецитал и драматизации по любими детски приказки, необходими средства: 60.00 лв.-за закупуване на детски книги;

-Честване Деня на Ботев-02.06.2020 г.;

-Честване Патрона на читалището, на 04.07.2020 г., необходими средства-30.00 лв., за закупуване на цветя за венец;

-Честване Деня на народните будители, на 01.11.2020 г., необходими средства за транспорт до историческо място-200.00 лв.;

-Посещения до исторически местности и забележителности в областите Добрич и Варна. Необходими средства за транспорт-300.00 лв.

**III. Културно-масова дейност.**

1. Организиране на тържество, по повод Деня на родилната помощ /Бабинден/ в населеното място със самодейките на читалището, на 21.01.2020 г., необходими средства: 70.00 лв. /30.00 лв.-за цветя и украса и 40.00 лв.-за празничен обяд/;
2. Тържество, по случай Деня на лозаря, на 14.02.2020 г., необходими средства: 30.00 лв.-за празничен обяд;
3. Тържество, по случай Деня на самодееца и посрещане на Баба Марта, на 01.03.2020 г., необходими средства: 150.00 лв. /20.00 лв.-за мартеници и 130.00 лв.-за транспорт и празничен обяд/;
4. Осмомартенско тържество със самодейките на читалището, необходими средства-150.00 лв. /70.00 лв.-за цветя и подаръци, 80.00 лв.-за празничен обяд/;
5. Тържество, по случай Деня на хумора и сатирата, на 01.04.2020 г., с децата от с. Петлешково;
6. Тържество, по случай Деня на детето-1 юни 2020 г., необходими средства: 150.00 лв. /60.00 лв.-за украси и награди, 90.00 лв.-за празнична почерпка/;
7. Ритуал по откриване на жътвената кампания в Добруджански земеделски институт;
8. Тържество на етническите турци, по случай Рамазан Байрям, необходими средства: 30.00 лв.-за приготвяне на традиционни ястия;
9. Ден на благотворителността-19.10.2020 г.
10. Мероприятие за Деня на християнското семейство, 21.11.2020 г., кулинарна изложба;
11. Коледни тържества: 20-24.12.2020 г.;
12. Новогодишно тържество, м. 12.2020 г., необходими средства: 150.00 лв. /50.00 лв.-за празнична украса, 100.00 лв.-за празнична вечеря/.

**IV. Любителско-художествено творчество.**

1. Участие на Фолклорна група „Чародейка“ към НЧ „Тодор Рачински-2011“ в ОФС „Цветница“ гл. Генерал Тошево, м. април 2020 г.
2. Участие на фолклорната група към читалището във Фолклорен събор, по случай Гергьовден, 06.05.2020 г.
3. Участие на фолклорната група във Фолклорен събор „Край чешмата, под върбата“, общ. Кайнарджа, необходими средства: 150.00 лв.-за транспорт.
4. Участие на ФГ „Чародейка“ във ОФС „Богородица“ гр. Генерал Тошево, м. август 2020 г.
5. Участия на фолклорната група и в други фолклорни събори и фестивали на територията на Общината и извън нея.
6. Изложби от рисунки за Първа пролет; Великден-с боядисване на яйца; изработване на фигури от хартия-изкуството „Оригами“-от Кръжока по приложно и изобразително изкуство към читалището; Лятна игротека-в залата на читалището. Необходими средства: 100.00 лв.-за канцеларски материали и образователни игри.
7. Подготовка за участие в Коледарските празници.
8. Срещи, свързани с обмяна на опит между колективите на читалищата в Общината и извън нея.
9. Участия на самодейците на НЧ „Тодор Рачински“ с. Петлешково в мероприятия на града и Общината и извън нея. Необходими средства за транспорт-500.00 лв.

**Предложенията за план за дейността на Народно читалище „Тодор Рачински-2011“ с. Петлешково за 2020 г., са приети от читалищното настоятелство с Протокол № 4/ 30.09.2019 г.**

**ЧЛЕНОВЕ НА ЧИТАЛИЩНОТО НАСТОЯТЕЛСТВО НА НЧ „ТОДОР РАЧИНСКИ-2011”:**

* 1. Ангел Валентинов Донев-Председател
  2. Камелия Момчева Димитрова-член
  3. Стефанка Атанасова Конярова-член

**ЧЛЕНОВЕ НА ПРОВЕРИТЕЛНАТА КОМИСИЯ НА НЧ „ТОДОР РАЧИНСКИ-2011”:**

* + 1. Пенка Николова Костова
    2. Петранка Георгиева Момчилова
    3. Теодора Димитрова Димитрова